Il-każ seħħ ilbieraħ fiċ-Ċentru Miftuħ ta’ Ħal Far Dalgħodu fil-Qorti nstema’ każ orribbli ta’ omm li ppruvat toqtol lit-tifla tagħha ta’ disa’ snin. L-Ispettur Trevor Micallef akkuża lil omm ta’ 30 sena li ppruvat tifga lit-tifla tagħha b’lazz taż-żraben. L-omm, li taħdem bħala fattiga, hija residenti fiċ-Ċentru Miftuħ ta’ Ħal Far. Skont l-Ispettur dan il-każ seħħ ilbieraħ, bit-tifla ssofri biss ġrieħi ħfief. L-omm qed twieġeb mhux ħatja, bid-Difiża ma titlobx għall-ħelsien mill-arrest. Hija nżammet arrestata.